ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2245/98

υποβολή: Allan Macartney (ARE) προς την Επιτροπή

(16 Ιουλίου 1998)

Θέμα: Φαρμακευτική αγωγή και υγεία των αλόγων

Έχει συνειδητοποιήσει η Επιτροπή το γεγονός ότι με τη νομοθεσία που θα τεθεί σε ισχύ τον Ιανουάριο του 2000 και η οποία απαγορεύει τη χρήση ορισμένων φαρμάκων που χρησιμοποιούνται ευρέως για τη θεραπεία των αλόγων, τα άλογα που χρησιμοποιούνται αποκλειστικά και μόνο για αθλητικούς και ψυχαγωγικούς σκοπούς θα υπάγονται στις ίδιες κανονιστικές ρυθμίσεις στις οποίες υπάγονται τα άλογα που εκτρέφονται για καθαρά βιοτικές ανάγκες;

Έχει η Επιτροπή λάβει υπόψη ότι δεν υπάρχει κανένα εναλλακτικό φάρμακο για ορισμένες παθήσεις οι οποίες είναι συνήθεις στα άλογα που χρησιμοποιούνται για άθληση και ψυχαγωγία, και ότι η εφαρμογή της νέας νομοθεσίας θα μπορούσε να αποτελέσει σοβαρή απειλή για την υγεία των ζώων αυτών;

Απάντηση του κ. Bangemann εξ ονόματος της Επιτροπής

(25 Αυγούστου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-1495/98 του κ. Kindermann(1).

(1) βλέπε σελίδα 42.
ΓΡΑΠΤΗ ΕΡΩΤΗΣΗ E-2495/98

υποβολή: Graham Watson (ELDR) προς την Επιτροπή

(30 Ιουλίου 1998)

Θέμα: Άρθρο 169

Πόσες καταχωρισμένες καταγγελίες υπάρχουν βάσει του άρθρου 169 για τις οποίες:

α) δεν έχει ληφθεί απόφαση για περαιτέρω δράση

β) έχει διατυπωθεί αιτιολογημένη γνώμη αλλά το ζήτημα δεν έχει επιλυθεί

γ) βρίσκονται επί του παρόντος ενώπιον του Δικαστηρίου των Ευρωπαϊκών Κοινοτήτων;

Απάντηση του κ. Santer εξ ονόματος της Επιτροπής

(11 Σεπτεμβρίου 1998)

Η Επιτροπή παρακαλεί το αξιότιμο μέλος του Κοινοβουλίου να συμβουλευθεί την 15η ετήσια έκθεση για τον έλεγχο της εφαρμογής του κοινοτικού δικαίου(1).

(1) Έγγραφο COM(98)317 τελικό.
ΓΡΑΠΤΗ ΕΡΩΤΗΣΗ E-2592/98

υποβολή: Alexandros Alavanos (GUE/NGL) προς την Επιτροπή

(1 Σεπτεμβρίου 1998)

Θέμα: Τήρηση προδιαγραφών ποιότητας σε δημόσια έργα στην Ελλάδα

Σε έκθεση του ειδικού οργανισμού γαι τον έλεγχο της ποιότητας των δημοσίων έργων στην Ελλάδα (ΕΣΠΕΛ) και όσον αφορά τα έργα περιφερειακής ανάπτυξης που συγχρηματοδοτούνται από το Β'ΚΠΣ, διαπιστώνονται μεγάλες παραβάσεις των προδιαγραφών ποιότητας, με αποτέλεσμα να υπάρχει κίνδυνος, σε ορισμένες περιπτώσεις, να απαιτηθεί μέχρι και ανακατασκευή του έργου.

Επειδή η μη τήρηση των προδιαγραφών ποιότητας δημιουργεί μείζονα προβλήματα στην ορθή, έγκαιρη και μέσα στα πλαίσια των εγκριθέντων προϋπολογισμών εκτέλεση των έργων, ερωτάται η Επιτροπή:

1. Υπάρχουν απαιτήσεις της Επιτροπής ή του κράτους μέλους προς τους εργολάβους που ανέλαβαν την κατασκευή των έργων και για τους οποίους διαπιστώθηκαν παραβάσεις των προδιαγραφών ποιότητας;

2. Υπάρχουν διαδικασίες με τις οποίες να καθίσταται δυνατή η γνωστοποίηση των ονομάτων των εταιρειών (εργολάβων) στις οποίες καταλογίστηκαν τέτοιου είδους παραβάσεις καθώς και ο αποκλεισμός τους από μελλοντικές αναθέσεις έργων;

Απάντηση της κας Wulf-Mathies εξ ονόματος της Επιτροπής

(7 Οκτωβρίου 1998)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ρ-2120/98 του κ. Takarellis(1).

(1) ΕΕ 354, 19.11.1998, 131.
ΓΡΑΠΤΗ ΕΡΩΤΗΣΗ E-2020/98

υποβολή: Edith Müller (V) προς την Επιτροπή

(30 Ιουνίου 1998)

Θέμα: Βραβεία Δημοκρατίας και Κοινωνίας των Πολιτών

Στις 18 Μαΐου 1998 η ΕΕ και οι ΗΠΑ ανακοίνωσαν την απονομή σειράς βραβείων Δημοκρατίας και Κοινωνίας των Πολιτών. Πενήντα βραβευθέντες, στους οποίους περιλαμβάνονται ενώσεις και μεμονωμένα άτομα από 26 χώρες, έλαβαν το ποσό των 20.000 δολαρίων έκαστος.

Ποιός όρισε τους υποψήφιους για τα βραβεία αυτά, και ποιός επέλεξε τους βραβευθέντες; Τί μέρος του ποσού του βραβείου το οποίο ανέρχεται σε 1 εκατ. δολάρια καλύφθηκε από τον κοινοτικό προϋπολογισμό, και από ποιό κονδύλι; Πρόκειται για πρωτοβουλία που αναλήφθηκε άπαξ, ή πρόκειται να αποτελέσει τακτικό γεγονός;

Γιατί δεν υπήρξαν βραβευθέντες από το Κόσοβο;

Απάντηση του Sir Leon Brittan εξ ονόματος της Επιτροπής

(20 Ιουλίου 1998)

Τα βραβεία για τη δημοκρατία και την κοινωνία των πολιτών είναι ένα πολύ επιτυχές και οφθαλμοφανές παράδειγμα της υπερατλαντικής συνεργασίας υπέρ της δημοκρατίας και της κοινωνίας των πολιτών στον κόσμο.

Οι υποψηφιότητες επελέγησαν από κοινού από τις πρεσβείες των Ηνωμένων Πολιτειών και των κρατών μελών και τις αντιπροσωπείες της Επιτροπής στις επιλέξιμες χώρες. μετά από εξέταση από τους υπαλλήλους της Επιτροπής, των κρατών μελών και της αμερικανικής διοίκησης, οι συστάσεις εξετάστηκαν και εγκρίθηκαν από την ομάδα ανωτάτου επιπέδου που συναντήθηκε στο πλαίσιο του νέου υπερατλαντικού προγράμματος δράσης. Η διάσκεψη κορυφής της Κοινότητας και των Ηνωμένων Πολιτειών στις 18 Μαΐου 1998 έδωσαν την επίσημη έγκριση της επιλογής.

Το ήμισυ του ποσού των βραβείων προερχόταν από τον κοινοτικό προϋπολογισμό (209.510 ECU από το κονδύλιο του προϋπολογισμού B7-701 και 245.946 ECU από το κονδύλιο του προϋπολογισμού B7-700).

Δεν υπάρχουν σχέδια να επαναληφθεί το γεγονός αυτό, επειδή η ιδέα ήταν ένας τρόπος εορτασμού γεγονότων που δεν είναι ετήσια, όπως τα 50 χρόνια του σχεδίου Marshall και τα 40 χρόνια της συνθήκης ΕΚ.

Υπήρχε ένας νικητής από το Κόσοβο και πράγματι υπήρχαν τρεις νικητές από την Ομοσπονδιακή Δημοκρατία της Γιουγκοσλαβίας, με μεταξύ τους τον κ. Gazmend Pula, διαπρεπή δικηγόρο για τα δικαιώματα του ανθρώπου στο Κόσοβο. Ο κ. Pula έπαιξε σημαντικό ρόλο στην προσπάθεια διεύρυνσης της συζήτησης και διεύρυνε τις δυνατότητες για διάλογο μεταξύ Σέρβων και Αλβανών, διακινδυνεύοντας πραγματικά ο ίδιος. Στις 18 Μαΐου 1998, ο κ. Pula και πέντε άλλοι νικητές βραβείου συμμετείχαν στη διάσκεψη κορυφής, όπου έλαβαν τα βραβεία τους από τους προέδρους των Ηνωμένων Πολιτειών και της Ευρωπαϊκής Επιτροπής και από τον βρετανό πρωθυπουργό.
ΓΡΑΠΤΗ ΕΡΩΤΗΣΗ E-1988/98

υποβολή: David Bowe (PSE) προς την Επιτροπή

(30 Ιουνίου 1998)

Θέμα: Ασφάλεια αναπτήρων και σπίρτων

Επί του παρόντος βρίσκονται σε ισχύ ευρωπαϊκές προαιρετικές προδιαγραφές ασφαλείας για τους αναπτήρες (EN ISO 9994 του Φεβρουαρίου 1996) και τα σπίρτα (EN ISO1783 του Φεβρουαρίου 1997 ). Οι προδιαγραφές αυτές τηρούνται από τους περισσότερους ευρωπαίους βιομηχάνους αναπτήρων και σπίρτων.

Η Επιτροπή έχει δώσει εντολή στην Ευρωπαϊκή Επιτροπή Τυποποίησης (ΕΕΤ) να μελετήσει νέες και αυστηρότερες προδιαγραφές ασφαλείας. Γνωρίζει, όμως, η Επιτροπή ότι σε τρίτες χώρες πολλοί βιομήχανοι δεν τηρούν τις σημερινές προδιαγραφές, πράγμα που οδηγεί σε αθέμιτο ανταγωνισμό και, το σοβαρότερο, δημιουργεί κινδύνους για την ασφάλεια των καταναλωτών; Είναι, εξ άλλου, η Επιτροπή διατεθειμένη να καταστήσει υποχρεωτική την τήρηση των υφισταμένων προδιαγραφών έτσι ώστε να προστατευθούν οι ευρωπαίοι καταναλωτές από τους κινδύνους που συνεπάγονται αναπτήρες και σπίρτα που δέν προσφέρουν εχέγγυα ασφαλείας; Εάν όχι, με ποία αιτιολογία;
ΓΡΑΠΤΗ ΕΡΩΤΗΣΗ E-1732/98

υποβολή: Gerardo Fernández-Albor (PPE) προς το Συμβούλιο

(8 Ιουνίου 1998)

Θέμα: Προώθηση των δημόσιων ενισχύσεων προς τις ενώσεις ευρωπαïστών

Η προώθηση της γνωριμίας με τους ευρωπαϊστές είναι μια προσπάθεια στην οποία θα πρέπει, χωρίς δισταγμό, να συμμετάσχει η Ευρωπαϊκή Ένωση. Θα επιτύχει έτσι να βοηθήσει στην ταύτιση των ευρωπαίων πολιτών, κάθε γεωγραφικής και κοινωνικής προέλευσης, με το ιδεώδες της ευρωπαϊκής ολοκλήρωσης.

Στο πλαίσιο αυτό ξεχωρίζει το ενημερωτικό και διαφωτιστικό έργο των ενώσεων ευρωπαϊστών. Χάρη στις ενώσεις αυτές πολλοί ευρωπαίοι πολίτες μπορούν να εκφράσουν τις φιλοευρωπαϊκές τους ιδέες και να διοχετεύσουν τη συμβολή τους στην εδραίωση των ιδεωδών αυτών. Είναι όμως αναγκαίο να διαθέτουν τα απαραίτητα μέσα που θα διευκολύνουν τη δραστηριότητά τους.

Πιστεύει το Συμβούλιο ότι θα πρέπει να προωθηθούν, από όλα τα κράτη μέλη, μέτρα για τη σταθερή χρηματοδότηση των ενώσεων αυτών ώστε να διαθέτουν, χάρη στις προερχόμενες από τον προϋπολογισμό χρηματοδοτήσεις, επαρκή μέσα για να προσφέρουν την ανεκτίμητη υπηρεσία τους με στόχο την ταύτιση των πολιτών με το ιδεώδες που επιδιώκει η Ευρωπαϊκή Ένωση;

Απάντηση

(24 Σεπτεμβρίου 1998)

Το Συμβούλιο διαπιστώνει με ικανοποίηση ότι ήδη τα κράτη μέλη καταβάλλουν σημαντικές προσπάθειες όσον αφορά τις επιδοτήσεις υπέρ ενώσεων που προωθούν τα ευρωπαϊκά ιδεώδη.

Όσον αφορά τη δυνατότητα που ανέφερε ο αξιότιμος κύριος βουλευτής, να εισαχθούν στα κράτη μελη "μόνιμα μέτρα" χρηματοδότησης ενώσεων αυτού του τύπου, δεν εναπόκειται στο Συμβούλιο, αλλά στα ίδια τα κράτη μέλη, να εκφέρουν γνώμη για το θέμα αυτό.
ΓΡΑΠΤΗ ΕΡΩΤΗΣΗ E-1632/98

υποβολή: Amedeo Amadeo (NI) προς την Επιτροπή

(29 Μαΐου 1998)

Θέμα: Οδική ασφάλεια

Σε σχέση με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών - προωθώντας την οδική ασφάλεια στην Ευρωπαϊκή Ένωση: το πρόγραμμα 1997-2001 (έγγρ. COM(97)131 τελ.). Όσον αφορά την εφαρμογή της αρχής της επικουρικότητας, με στόχο την προώθηση της οδικής ασφάλειας και την εναρμόνιση των όρων ανταγωνισμού, ζητείται από την Ευρωπαϊκή Επιτροπή:

1. να υιοθετήσει, σε κοινοτικό επίπεδο, διατάξεις, μέτρα ελέγχου και συντονισμένες κυρώσεις όσον αφορά τον τεχνικό έλεγχο των οχημάτων, την απονομή και την απόσυρση της άδειας οδηγήσεως, την οδική σήμανση και τον χρόνο οδήγησης και ανάπαυσης των επαγγελματιών οδηγών; να προσέξει ιδιαίτερα την υπερβολική και μη συμβατή με τις περιστάσεις ταχύτητα, καθώς και την οδήγηση σε κατάσταση μέθης που αποτελούν τις κυριότερες αιτίες δυστυχημάτων;

2. δεδομένης της σημασίας του ανθρώπινου παράγοντα, να λάβει όλα τα αναγκαία μέτρα προκειμένου να προωθήσει μια συμπεριφορά στο τιμόνι που θα είναι στραμένη προς την ασφάλεια; άλλοι παράγοντες που μπορούν να επηρεάσουν την συμπεριφορά του οδηγού είναι οι έλεγχοι, οι ενημερωτικές εκστρατείες και τα χρηματικά κίνητρα.

Απάντηση του κ. Kinnock εξ ονόματος της Επιτροπής

(1 Ιουλίου 1998)

Όλα τα ζητήματα που θίγει το Αξιότιμο Μέλος τα πραγματεύεται το πρόγραμμα της Επιτροπής για την οδική ασφάλεια 1997-2001. Τα ζητήματα αυτά εξετάστηκαν όχι μόνον από την Επιτροπή στο πλαίσιο της αρχικής ανακοίνωσής της, αλλά και κατά την συζήτηση που επακολούθησε. Το ίδιο το Κοινοβούλιο ενέκρινε ψήφισμα σχετικά με τον προγραμματισμό, επισημαίνοντας ορισμένα από τα σημεία τα οποία θα λάβει υπόψη της η Επιτροπή κατά την υλοποίηση του προγράμματος.
ΓΡΑΠΤΗ ΕΡΩΤΗΣΗ E-1462/98

υποβολή: Honório Novo (GUE/NGL) προς την Επιτροπή

(13 Μαΐου 1998)

Θέμα: Μέτρα στήριξης υπέρ της SILOPOR - Επιχείρησης Λιμενικών Σιλό, AE

Στα τέλη του 1997 η Πορτογαλική Κυβέρνηση κοινοποίησε στην Ευρωπαϊκή Επιτροπή τα "μέτρα στήριξης υπέρ της SILOPOR - Επιχείρησης Λιμενικών Σιλό, AE".

Στο μεταξύ, αφού έλαβε την εν λόγω κοινοποίηση, η Ευρωπαϊκή Επιτροπή ζήτησε από την Πορτογαλική Κυβέρνηση 11 (έντεκα) πρόσθετες πληροφορίες, τις οποίες θεωρούσε απαραίτητες για την πραγματοποίηση της συνολικής εξέτασης των προταθέντων από τις πορτογαλικές αρχές μέτρων.

Κατά πάγια τακτική για τις περιπτώσεις αυτές, η Επιτροπή τοποθετείται οριστικά όσον αφορά τα "μέτρα στήριξης υπέρ της SILOPOR - Επιχείρηση Λιμενικών Silo, AE" εντός προθεσμίας δύο μηνών από παραλαβής της απάντησης στο αίτημά της για πρόσθετες πληροφορίες.

Έχοντας υπόψη τα ανωτέρω, θα μπορούσε άραγε η Επιτροπή να γνωστοποιήσει κατά πόσον οι πορτογαλικές αρχές έχουν ήδη παράσχει τις έντεκα πρόσθετες πληροφορίες που ζητήθηκαν από αυτή και, σε καταφατική περίπτωση, ποιό είναι το περιεχόμενο των εν λόγω πληροφοριών;

Απάντηση του κ. Fischler εξ ονόματος της Επιτροπής

(12 Ιουνίου 1998)

Η Επιτροπή παραπέμπει το Αξιότιμο Μέλος του Κοινοβουλίου στην απάντηση που δόθηκε στην γραπτή ερώτησή του P-1423/98(1). Η κατάσταση του θέματος της κρατικής επιδότησης για την οικονομική αναδιάρθρωση της EPAC που αναφέρεται στην εν λόγω ερώτηση ισχύει και για το πρόγραμμα αναδιάρθρωσης της SILOPOR, λόγω της σχετικότητας που πηγάζει από την ιδιαίτερη σχέση μεταξύ των δύο επιχειρήσεων.

(1) ΕΕ C 402 της 22.12.1998, σελ. 132.
ΓΡΑΠΤΗ ΕΡΩΤΗΣΗ E-1798/98

υποβολή: Jessica Larive (ELDR) προς την Επιτροπή

(11 Ιουνίου 1998)

Θέμα: Ασφάλεια των αναπτήρων

Εντός της Ευρωπαϊκής Ένωσης υφίσταται το ευρωπαϊκό πρότυπο EN ISO 9994:1996 "πτυχές ασφάλειας για αναπτήρες" και η Γενική Οδηγία Ασφάλειας Προϊόντων. Και τα δύο αυτά μέτρα ορίζουν προδιαγραφές για την ασφάλεια των αναπτήρων σε επίπεδο καταναλωτών. Το ISO αποτελεί προαιρετική τυποποίηση προς την οποία έχει αποφασίσει να προσαρμόζεται η ίδια η βιομηχανία. Στις Ηνωμένες Πολιτείες, εκτός από το πρότυπο ISO ισχύει, από τις 12 Ιουλίου 1994, δεσμευτική προδιαγραφή ασφάλειας βάσει της οποίας απαιτείται οι αναπτήρες οι οποίοι κατασκευάζονται ή εισάγονται στις ΗΠΑ να είναι αβλαβείς για τα παιδιά. Παρόλα τα μέτρα, εξακολουθούν να προκαλούνται ατυχήματα στην Ευρωπαϊκή Ένωση, είτε λόγω εκρήξεων των αναπτήρων για τσιγάρα, είτε λόγω της προκλήσεως πυρκαγιάς όταν το παιδί παίζει με αναπτήρα. Αυτή τη στιγμή, γινεται επιπλέον αναθεώρηση των ευρωπαϊκών προδιαγραφών.Η εντολή έχει ήδη διαβιβαστεί προς το Ευρωπαϊκό Οργανισμό Τυποποίησης (CEN).

1. Φρονεί η Επιτροπή ότι κατά την αναθεώρηση αυτή θα πρέπει να ληφθούν αρτιότερα μέτρα προκειμένου να αποφευχθεί - να μπορούν -να παίζουν τα παιδιά με αναπτήρες; Εάν ναι, ποιά;

2. Φρονεί η Επιτροπή ότι πρέπει να περιορισθεί το μέγιστο ύψος της φλόγας του αναπτήρα;

3. Φρονεί η Επιτροπή ότι ο αναπτήρας " διαύλου θερμότητος" πρέπει να ελεγχθείστο πλαίσιο αυτό και να ερευνηθεί περαιτέρω;

4. Φρονεί η Επιτροπή ότι θα μπορέσει να επιβλέψει ώστε να τηρούνται συνεπέστερα οι ευρωπαϊκές προδιαγραφές εκ μέρους των κρατών μελών; Εάν ναι, πώς; Εάν όχι, γιατί;

5. Υπάρχει άραγε, προς όφελος των καταναλωτών, περιθώριο για περισσότερο δεσμευτικά μέτρα της Επιτροπής, εάν διαπιστωθεί ότι η τήρηση των ευρωπαϊκών προδιαγραφών δεν επαρκεί και τα κράτη μέλη δεν ελέγχουν ικανοποιητικώς την βιομηχανία τους;

6. Φρονεί επίσης η Επιτροπή ότι η αποτελεσματικότερη λύση για να αποφεύγονται τα ατυχήματα από αναπτήρες εντός της Ευρωπαϊκής Ένωσης είναι να προβλεφθούν, κατά το πρότυπο των Ηνωμένων Πολιτειών, υποχρεωτικές προδιαγραφές ασφάλειας;
ΓΡΑΠΤΗ ΕΡΩΤΗΣΗ E-1457/98

υποβολή: Cristiana Muscardini (NI) προς την Επιτροπή

(13 Μαΐου 1998)

Θέμα: Ο κώδικας του York και η ελεύθερη κυκλοφορία

Η ελεύθερη κυκλοφορία δεν είναι μια αφηρημένη έννοια. Αναφέρεται στη συγκεκριμένη δυνατότητα κατάργησης των συνόρων και βαθμιαίας εξάλειψης κάθε εμποδίου στην κυκλοφορία των προσώπων, των εμπορευμάτων, των κεφαλαίων και των υπηρεσιών. Πρόκειται για έναν ορισμό πολύ συγκεκριμένο. Ωστόσο οι συμφωνίες του York προβλέπουν ότι στο εσωτερικό της Ένωσης δεν θα είναι πλέον δυνατόν να πραγματοποιούνται χρηματοοικονομικές μεταφορές μεταξύ χωρών, οι οποίες έως τώρα ήταν δυνατές. Η Επιτροπή:

1. Πώς κρίνει την απαγόρευση αυτή;

2. Δεν βρίσκει παράλογη μια κατάσταση η οποία, παρά το ενιαίο νόμισμα και ακριβώς εξ αιτίας του, τροποποιεί προς το χειρότερο ένα σύστημα που ίσχυε προηγουμένως μεταξύ χωρών με διαφορετικά νομίσματα, καταργώντας μια προϋπάρχουσα ελευθερία;

3. Δεν θεωρεί ότι ο η απαγόρευση αυτή συνιστά ένα βήμα προς τα πίσω και αποτελεί τον αντίποδα του πνεύματος αλληλεγγύης που θα έπρεπε να υπάρχε ιμεταξύ των εταίρων;

Απάντηση του κ. Monti εξ ονόματος της Επιτροπής

(15 Ιουλίου 1998)

Η ελεύθερη κίνηση προσώπων, αγαθών, υπηρεσιών και κεφαλαίων αποτελεί τις βασικές ελευθερίες που καθορίζονται από τη συνθήκη ΕΚ. Η Επιτροπή ενήργησε πάντα έτσι ώστε να διασφαλίσει ότι οι τέσσερις θεμελιώδεις ελευθερίες εφαρμόζονται, και ότι καταργούνται τα εμπόδια και οι φραγμοί στην ελεύθερη κυκλοφορία.

Κατά την άτυπη συνεδρίαση των υπουργών Εθνικής Οικονομίας και Οικονομικών που πραγματοποιήθηκε στο York στις 20-22 Μαρτίου 1998, η ημερήσια διάταξη περιελάμβανε ορισμένα θέματα που συζητήθηκαν από τους συμμετέχοντες. Ωστόσο, η Επιτροπή δεν γνωρίζει να πραγματοποιήθηκαν συμφωνίες στο York σχετικά με το ότι δεν θα είναι πλέον δυνατό να πραγματοποιούνται χρηματοοικονομικές μεταφορές μεταξύ κρατών μελών.

Εξάλλου, η Επιτροπή υπογράμμισε επανειλημμένα ότι είναι αποφασισμένη να διασφαλίσει την ελεύθερη κυκλοφορία κεφαλαίων και τη σταθερή αντίθεσή της σε οποιαδήποτε μέτρα θα περιόριζαν τη βασική αυτή ελευθερία που προβλέπεται από τη συνθήκη.
ΓΡΑΠΤΗ ΕΡΩΤΗΣΗ E-1843/98

υποβολή: Yves Verwaerde (PPE) προς την Επιτροπή

(12 Ιουνίου 1998)

Θέμα: Χρηματοδοτική στήριξη για ενημερωτική εκστρατεία που αφορά το πρόγραμμα Natura 2000

Μετά από την απάντηση της κ. Bjerregaard στη γραπτή ερώτησή μου Ε-0629/98(1), θα επιθυμούσα να γνωρίζω:

στο πλαίσιο της απόφασης του Συμβουλίου της 16ης Δεκεμβρίου 1997, σχετικά με πρόγραμμα κοινοτικής δράσης για την προώθηση των ΜΚΟ με κύριο στόχο την προστασία του περιβάλλοντος, τον κατάλογο των ΜΚΟ που έλαβαν κοινοτική επιχορήγηση που αφορά άμεσα το πρόγραμμα Natura 2000;

Απάντηση της κας Bjerregaard εξ ονόματος της Επιτροπής

(10 Ιουλίου 1998)

Στο πλαίσιο της πρόσκλησης υποβολής προτάσεων για την προαγωγή μη κυβερνητικών ευρωπαϊκών οργανισμών που έχουν ως κύριο στόχο την άμυνα του περιβάλλοντος(2), η Επιτροπή προέβη, το 1997, σε κοινοτική επιχορήγηση μη κυβερνητικών οργανισμών (ΜΚΟ) για δράσεις που αφορούν άμεσα το Natura 2000. Πρόκειται για τους εξής οργανισμούς: World Wildlife Fund, European Policy Office (Bέλγιο), Stichting Wetlands International (Kάτω Χώρες), Birdlife International (Αυστρία).

Ο πλήρης κατάλογος των ΜΚΟ που χρηματοδοτήθηκαν το 1997, δημοσιεύθηκε στην Επίσημη Εφημερίδα(3).

Στο πλαίσιο της απόφασης 97/872/ΕΚ του Συμβουλίου της 16ης Δεκεμβρίου 1997 σχετικά με κοινοτικό πρόγραμμα δράσεως για την υποστήριξη μη κυβερνητικών οργανισμών που ανταπτύσσουν δραστηριότητα κυρίως στον τομέα της προστασίας του περιβάλλοντος(4), η Επιτροπή δημοσίευσε(5) πρόσκληση υποβολής προτάσεων. Η διαδικασία επιλογής των προτάσεων τελεί εν εξελίξει.

(1) ΕΕ σειρά C 310, 9.10.1998, 106.

(2) ΕΕ C 53, 22.2.1997.

(3) ΕΕ C 85, 20.3.1998.

(4) ΕΕ L 354, 30.12.1997.

(5) EE αριθ. 25 της 24.1.1998.
ΓΡΑΠΤΗ ΕΡΩΤΗΣΗ E-1864/98

υποβολή: Nikitas Kaklamanis (UPE) προς την Επιτροπή

(16 Ιουνίου 1998)

Θέμα: Εισαγωγές βοείου κρέατος από τη Β. Ιρλανδία και την υπόλοιπη Μ. Βρετανία

Η Ευρωπαϊκή Επιτροπή προσανατολίζεται να εισηγηθεί στο Συμβούλιο τη μερική άρση του εμπάργκο στις εξαγωγές μοσχαρίσιου κρέατος για το σύνολο της Βρετανικής επικράτειας, μετά την απελευθέρωση των εξαγωγών από τη Β. Ιρλανδία που δρομολογείται από την 1 Ιουνίου 1998. Το όλο θέμα είναι εξαιρετικά σοβαρό λόγω των συνεχών κρουσμάτων της ασθένειας των "τρελλών αγελάδων" στη Β. Ιρλανδία, όπου έχουν εντοπισθεί ήδη 1769 κρούσματα, μία περιοχή που παράγει πάνω από 12 % της συνολικής παραγωγής βρετανικού κρέατος. Οι κίνδυνοι είναι πολύ μεγαλύτεροι ιδιαίτερα για τις χώρες που είναι ελλειμματικές στην παραγωγή κτηνοτροφικών προϊόντων και προβαίνουν σε μεγάλες εισαγωγές (όπως π.χ. η Ελλάδα), ενώ μολυσμένα κρέατα που προέρχονται από τη βρετανική επικράτεια μπορούν να καταλήξουν σε αυτές μέσω άλλων κρατών μελών, λόγω της κατάργησης των ελέγχων στα εσωτερικά σύνορα της Ε.Ε.

Θα παρακαλούσα να πληροφορηθώ από την Ευρωπαϊκή Επιτροπή τους λόγους της εσπευσμένης άρσης του εμπάργκο εισαγωγής κρεάτων από τη Μ. Βρετανία, τη στιγμή που δεν έχει πλήρως διασφαλισθεί ότι τα διακινούμενα κρέατα είναι απολύτως ασφαλή για όλους τους πολίτες της Ευρώπης.
ΓΡΑΠΤΗ ΕΡΩΤΗΣΗ E-2358/98

υποβολή: Graham Watson (ELDR) προς την Επιτροπή

(27 Ιουλίου 1998)

Θέμα: Προεδρικές εκλογές στο Τόγκο

Μετά την επίσκεψη μίας αποστολής παρατηρητών της ΕΕ στο Τόγκο, η Προεδρία της ΕΕ εξέφρασε σοβαρές ανησυχίες για τη νομιμότητα των προεδρικών εκλογών στη χώρα. Καθώς η Ευρωπαϊκή Ένωση έχει σοβαρές αμφιβολίες για την αξιοπιστία των εκλογικών αποτελεσμάτων που ανακοίνωσε ο Υπουργός Εσωτερικών του Τόγκο στις 24 Ιουνίου, ποιά μέτρα προτίθεται να λάβειη Επιτροπή για να διασφαλίσει τη δημοκρατία στο Τόγκο;

Απάντηση του κ. Pinheiro εξ ονόματος της Επιτροπής

(15 Σεπτεμβρίου 1998)

Μετά από τη δήλωση της Ένωσης της 26ης Ιουνίου 1998, με την οποία η Ένωση αμφιβάλει σοβαρά για την αξιοπιστία των εκλογικών αποτελεσμάτων που ανακοινώθηκαν στις 24 Ιουνίου 1998 από το υπουργείο εσωτερικών του Τόγκο, η Επιτροπή πρότεινε στο Συμβούλιο να καλέσει το Τόγκο σε διαβουλεύσεις βάσει του άρθρου 366Α της σύμβασης του Lomι, με σκοπό όπως προβλέπει η σύμβαση, να εξετάσει εις βάθος την κατάσταση και, ενδεχομένως, να δώσει λύση. Οι διαβουλεύσεις αυτές μπορούν πράγματι να ζητηθούν όταν μία πλευρά της σύμβασης του Lomι θεωρεί ότι η άλλη παρέλειψε μια υποχρέωσή της όσον αφορά ένα από τα ουσιαστικά στοιχεία που αναφέρονται στο άρθρο 5, εν προκειμένω την έλλειψη σεβασμού στα ανθρώπινα δικαιώματα, ή το σεβασμό των δημοκρατικών αρχών και του κράτους δικαίου. Η πρόσκληση, που έχει υπογραφεί από κοινού με τον εν ενεργεία πρόεδρο του Συμβουλίου και με την Επιτροπή, είχε απευθυνθεί στο Τόγκο στις 13 Ιουλίου 1998. Οι διαβουλεύσεις άρχισαν στις 30 Ιουλίου 1998.

Η δέσμευση της διαδικασίας με βάση το άρθρο 366Α της σύμβασης δείχνει τη σημασία που αποδίδει η Ένωση στα ουσιώδη αυτά στοιχεία που αποτελούν το θεμέλιο των σχέσεών της με τις χώρες της Αφρικής, της Καραϊβικής και του Ειρηνικού (ΑΚΕ). Ο στόχος των διαβουλεύσεων αυτών δεν είναι να άρει τις σχέσεις συνεργασίας, αλλά με ένα πραγματικό διάλογο εις βάθος, να βοηθήσει να βρεθεί η οδός προς την αποκατάσταση του κράτους δικαίου και προς το σεβασμό των δημοκρατικών αρχών. Εάν παρόλες αυτές τις προσπάθειες δεν βρεθεί καμιά λύση στο τέλος των διαβουλεύσεων, η πλευρά που είχε επικαλεστεί την παράλειψη μπορεί να λάβει τα κατάλληλα μέτρα, συμπεριλαμβανομένης, αν απαιτείται, της ολικής ή μερικής άρσης της εφαρμογής της συμφωνίας.
ΓΡΑΠΤΗ ΕΡΩΤΗΣΗ E-1192/98

υποβολή: Stephen Hughes (PSE) προς την Επιτροπή

(29 Απριλίου 1998)

Θέμα: Πλεονάσματα στον τομέα της γεωργίας της Ευρωπαïκής Κοινότητας

Θα μπορούσε η Επιτροπή να παράσχει λεπτομέρειες όσον αφορά τα ετήσια ποσά που χορηγούνται από το 1976 για το διαθέσιμο κάθε κατηγορίας προϊόντος που είναι αποθηκευμένο, από:

1. δωρεά σε φτωχότερες χώρες, ή

2. πώληση σε πολύ χαμηλές τιμές στις χώρες με μέτριο εισόδημα, όπως η Σοβιετική Ένωση, ή

3. ζωοτροφές, ή

4. καταστροφή/απόρριψη σε χωματερές;

Απάντηση του κ. Fischler εξ ονόματος της Επιτροπής

(11 Ιουνίου 1998)

Η Επιτροπή δεν μπορεί να αναλάβει, στο πλαίσιο απάντησης σε γραπτή ερώτηση, χρονοβόρες και δαπανηρές έρευνες προκειμένου να παράσχει στο Αξιότιμο Μέλος του Κοινοβουλίου τις αιτηθείσες πληροφορίες με συνοπτικό τρόπο.

Πάντως, η πλειονότητα των αιτούμενων πληροφοριών έχουν ήδη δημοσιευθεί από την Επιτροπή σε ετήσιες εκθέσεις σχετικά με την κατάσταση της γεωργίας.
ΓΡΑΠΤΗ ΕΡΩΤΗΣΗ E-2015/98

υποβολή: José Apolinário (PSE) προς την Επιτροπή

(30 Ιουνίου 1998)

Θέμα: Ενίσχυση για τη δημιουργία μιας υπηρεσίας για την ενέργεια στο Algarve

Προβλέπεται η δημιουργία μιας υπηρεσίας υπεύθυνης για την ενέργεια στο Algarve και, όπως φαίνεται, κατά το παρελθόν είχαν ανακύψει προβλήματα πρακτικού χαρακτήρα όσον αφορά την υλοποίηση αυτού του σχεδίου. Με δεδομένα τα προαναφερθέντα, θα μπορούσε άραγε να αναφέρει η Επιτροπή κατά πόσον μπορεί να χορηγηθεί ενίσχυση υπέρ αυτής της πρωτοβουλίας για το Algarve;

Απάντηση του κ. Παπουτσή εξ ονόματος της Επιτροπής

(3 Σεπτεμβρίου 1998)

Η Επιτροπή παρέλαβε, στο πλαίσιο της δράσης συγκρότησης περιφερειακών ή αστικών κέντρων ενεργειακού προγραμματισμού με βάση το πρόγραμμα SAVE II, πρόταση δημιουργίας κέντρου στην Algarve. Η πρόταση κατετέθη από κοινού με την επαρχία Huelva της Ισπανίας. Όλες οι υποβληθείσες προτάσεις αξιολογήθηκαν σύμφωνα με τις διαδικασίες της επιτροπής SAVE II, με τις οποίες κατοχυρώνεται ανώτατος βαθμός διαφάνειας και αυστηρής τήρησης των κανόνων. Δυστυχώς, το έργο αυτό δεν κατέστη δυνατό να επιλεγεί ώστε να ενταχθεί στον πίνακα των κέντρων ενεργειακού προγραμματισμού προς χρηματοδότηση για το 1998.